О Б А В Е Ш Т Е Њ Е
О УПИСУ У ДОМ

* Упис примљених кандидата у Дом вршиће се **од** **25.7. до 29.7.2024.** године, од 8 до 14 часова, на основу Одлуке о праву на смештај, коју доноси директор на основу Коначне ранг листе за први уписни рок за школску 2024/25. годину.
* Родитељ, односно законски заступник детета који закључује уговор о смештају ученика у Дом приликом закључења уговора дужан је да понесе копију личне карте и личну карту на увид. Том приликом обавезно је присуство нових ученика ради фотографисања за идентификациону картицу.
* Приложити:
1. доказ о уплати аконтације за смештај и исхрану за септембар (попуњена уплатница добија се у Дому ученика)
2. доказ о уплати аконтације за израду ученичке идентификационе картице за нове ученике и ученике којима је картица истекла (подаци за уплату добијају се у Дому ученика)
* **Сматраће се да су ученици чији родитељи/законски заступници не потпишу уговор у предвиђеном року одустали.**
* **Усељење у Дом** обавиће се дан пре почетка школске године у времену од 15 до 20 часова.
* **Приликом усељења у Дом са собом понети**:
* Лекарско уверење о општем здравственом стању са назнаком да је ученик психо-физички способан за самосталан боравак у установама колективног смештаја (не старије од 15 дана)
* Извод из матичне књиге рођених
* Фотокопију здравствене књижице
* Једну фотографију (као за пасош) – само за нове ученике
* Прибор за личну хигијену, папуче, пиџаме, баде-мантил.